cyanic-selkie/wikianc huggingface dataset:
The Fat of the Land
Το The Fat of the Land είναι το τρίτο στούντιο άλμπουμ του συγκροτήματος ηλεκτρονικής μουσικής, The Prodigy. Κυκλοφόρησε στις 30 Ιουνίου του 1997 στο Ηνωμένο Βασίλειο από την δισκογραφική εταιρία XL Recordings, και στη 1 Ιουλίου στις ΗΠΑ από την Maverick Records. Ο τίτλος του προέρχεται από τον παλιό αγγλικό ιδιωματισμό "living off the fat of the land", που σημαίνει καλή ζωή ή αφθονία. Το άλμπουμ έχει πουλήσει πάνω από 11 εκατομμύρια αντίγραφα παγκοσμίως μέχρι το 2012. Υπεύθυνος για τη σύνθεση όλων των τραγουδιών είναι ο Liam Howlett, σε 2 τραγούδια τα φωνητικά κάνει ο Maxim Reality, ενώ είναι η πρώτη φορά που ο Keith Flint συμμετέχει στο δίσκο, κάνοντας τα φωνητικά σε 4 τραγούδια.
Αποδοχή
Ο δίσκος έχει λάβει θριαμβευτικές κριτικές. Βγήκε πρώτο στο US Billboard 200 chart. Έχει γίνει δύο φορές πλατινένιος από τότε, πουλώντας πάνω από 2 εκατομμύρια αντίγραφα στις ΗΠΑ. Ήταν υποψήφιο για βραβείο Grammy, και για το 1997 Mercury Music Prize. Επίσης το 1999 μπήκε στα Guinness World Records ως το βρετανικό άλμπουμ με τις πιο γρήγορες πωλήσεις, και επίσης συμπεριλήφθηκε, όπως και το Music for the Jilted Generation, στο βιβλίο "1001 άλμπουμ που πρέπει να ακούσεις πριν πεθάνεις". Βαθμολογήθηκε με 5/5 αστεράκια από τα Q και Sputnikmusic, 4/5 από τα Music Emissions και AllMusic, ενώ το Entertainment Weekly του έδωσε B.
Το 2004, ο συνιδρυτής των KISS, Gene Simmons έκανε μια επανεκτέλεση του τραγουδιού Firestarter, στο δεύτερο σόλο άλμπουμ του, Asshole. Το Firestarter επίσης επανεκτέλεσαν και οι Sepultura στο άλμπουμ τους Kairos, και οι Jimmy Eat World στο Firestarter (EP).
Το Fat of the Land έχει προκαλέσει μια αντιπαράθεση. Η εθνική αμερικάνικη φεμινιστική οργάνωση με το όνομα National Organization for Women εναντιώθηκε στον εμφανή μισογυνισμό του βίντεο κλιπ του Smack My Bitch Up.
Συντελεστές
The Prodigy
Επιπλέον μουσικοί
Εξωτερικοί σύνδεσμοι
Κατηγορία:Άλμπουμ του 1997 Κατηγορία:Άλμπουμ των Prodigy
113 Αμάλθεια
Η Αμάλθεια (Amalthea), που δεν πρέπει να συγχέεται με τον ομώνυμο δορυφόρο του πλανήτη Δία, είναι ένας αστεροειδής του εσωτερικού τμήματος της Κύριας Ζώνης Αστεροειδών. Ανακαλύφθηκε το 1871 από τον Γερμανό αστρονόμο Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της τροφού του Δία στην ελληνική μυθολογία. Η Αμάλθεια έχει απόλυτο μέγεθος (όπως ορίζεται για το Ηλιακό Σύστημα) 8,74.
Φυσικά χαρακτηριστικά
Η μέση διάμετρος της Αμαλθείας υπολογίσθηκε σε 46,1 χλμ., ενώ η μάζα της εκτιμάται σε 100 τρισεκατομμύρια τόνους. Η μέση επιτάχυνση της βαρύτητας στον ισημερινό της Αμαλθείας εκτιμάται σε 1,29 cm/sec² (759 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 24,4 m/sec (88 χιλιόμετρα την ώρα).
Ο φασματικός τύπος της Αμαλθείας είναι S (λιθώδης). Το γεωμετρικό άλβεδό της είναι 0,265 ± 0,017, ενώ η μέση θερμοκρασία στην επιφάνειά της εκτιμάται σε 92 βαθμούς Κελσίου κάτω από το μηδέν.
Εξωτερικοί σύνδεσμοι
Αμαλθεια
Μουσείο Μετανάστευσης (Γκντίνια)
Το Μουσείο Μετανάστευσης (πολωνικά: Muzeum Emigracji) είναι μουσείο που βρίσκεται στη Γκντίνια της Πολωνίας. Άνοιξε για το κοινό στις 16 Μαΐου 2015 και το μουσείο παρουσιάζει την ιστορία 200 χρόνων μεταναστεύσεων των Πολωνών, από τον 19ο αιώνα έως τις σύγχρονες μέρες. Βρίσκεται στον πρώην Ναυτικό Σταθμό, ο οποίος από τη δεκαετία του 1930 έως το 1979 ήταν ένα κτίριο διέλευσης από το οποίο χιλιάδες Πολωνοί μετανάστες έφυγαν για τις νέες τους πατρίδες. Το κτίριο ανακαινίστηκε στα μέσα του 2014 με κόστος 49,3 εκατομμύρια ζλότι.
Το μουσείο διεξάγει επιστημονικές έρευνες και εκπαιδευτικές δραστηριότητες αφιερωμένες στην ιστορία της μετανάστευσης των Πολωνών σε όλες τις ηπείρους. Συλλέγει συλλογές αφιερωμένες σε αυτά τα θέματα. Στο πλαίσιο του έργου Αρχείου Μεταναστών, οι λογαριασμοί ατόμων που έφυγαν από τη χώρα συλλέγονται και αρχειοθετούνται με τη μορφή γραπτών αναφορών, ηχογραφήσεων ή βίντεο. Προγραμματίζεται η διάθεσή τους στο Διαδίκτυο, με τη μορφή εκθέσεων, ως πολυμέσων και έντυπων δημοσιεύσεων. Συνεντεύξεις με μετανάστες και μάρτυρες μετανάστευσης δημιουργούνται σε συνεργασία με την Κινηματογραφική Σχολή της Γκντίνια.
Το 2018, το Μουσείο έλαβε το Βραβείο Ζίβα του Καλύτερου Σλαβικού Μουσείου από το Φόρουμ Σλαβικών Πολιτισμών.
Εξωτερικοί σύνδεσμοι
Μεταναστευσης Μουσειο Κατηγορία:Κτίρια και κατασκευές στη Γκντίνια Μεταναστευσης Μουσειο Κατηγορία:Πολωνική διασπορά
Όταν οι ρόδες χορεύουν
Όταν οι ρόδες χορεύουν είναι ο τίτλος ενός ελληνικού κινηματογραφικού μιούζικαλ παραγωγής 1984, σε σενάριο και σκηνοθεσία Γιάννη Δαλιανίδη.
Πλοκή
Ο Γιώργος και η ζωηρή παρέα του μένουν σε κοινόβιο και αναστατώνουν την γειτονιά με τις μηχανές και τα πάρτι που κάνουν κάθε βράδυ. Η Ειρήνη είναι κορίτσι άλλης εποχής, ερωτεύεται τον Γιώργο και προσπαθεί να φέρει αυτόν και τους φίλους του στον καλό δρόμο. Ο Πέτρος, ο αδερφός της Ειρήνης, μαθαίνει τις σχέσεις της μ' αυτούς τους αλήτες και επεμβαίνει δυναμικά.
Παραγωγή
Η ταινία προβλήθηκε τη σεζόν 1984-1985, έκοψε 77.140 εισιτήρια και ήρθε 12η ανάμεσα στις 38 ταινίες της σεζόν. Κυκλοφόρησε και με τη μορφή ντιβιντί στις 25 Ιανουαρίου 2008.
Εξωτερικοί σύνδεμσοι
Κατηγορία:Ταινίες του 1984 Κατηγορία:Ελληνικές ταινίες Κατηγορία:Ελληνόφωνες ταινίες Κατηγορία:Ελληνικές μουσικές κωμικές ταινίες Κατηγορία:Ταινίες σε σκηνοθεσία Γιάννη Δαλιανίδη Κατηγορία:Ταινίες σε σενάριο Γιάννη Δαλιανίδη Κατηγορία:Ταινίες γυρισμένες στην Ελλάδα Κατηγορία:Ταινίες σε παραγωγή Γιώργου Καραγιάννη
Λεβάντα
Η λεβάντα (επ. ονομ. Lavandula, λαβαντούλα) είναι γένος φυτών που ανήκει στην οικογένεια των Χειλανθών (Labiatae) το οποίο περιλαμβάνει γύρω στα 25 είδη. Είναι ιθαγενές των παραμεσόγειvων περιοχών. Επίσης, απαντάται στα Κανάρια Νησιά, στην Ινδία και σε άλλες ασιατικές χώρες. Το αιθέριο έλαιο που περιέχουν τα φύλλα της χρησιμοποιείται στην αρωματοποιία και για τη θεραπεία νευρασθενειών. Έχει επίσης αντισηπτικές ιδιότητες και χρησιμοποιείται στην επούλωση τραυμάτων. Σε μεγάλες δόσεις η λεβάντα δρα ως υπνωτικό και ναρκωτικό. Οι ιαματικές της ιδιότητες ήταν γνωστές από την αρχαιότητα και αναφέρονται στο Διοσκουρίδη, τον Πλίνιο και το Γαληνό.
Περιγραφή
Πρόκειται για φυτό φρυγανώδες και πολύκλαδο, με όρθιους βλαστούς που φύονται από τη βάση. Είναι, συνεπώς, θάμνος, με ύψος 30 έως 80 εκατοστά. Έχει γκριζοπράσινα φύλλα, στενά ως λογχοειδή. Οι ανθοφόροι βλαστοί καταλήγουν σε ταξιανθία τύπου στάχεος.
Το αιθέριο έλαιο της λεβάντας χρησιμοποιείται στην αρωματοποιία, τη σαπωνοποιία και στη φαρμακευτική ως τονωτικό και αντικαταρροϊκό. Κύριο συστατικό του είναι η χημική ένωση οξικό λιναλύλιο. Εκτός αυτού, περιέχει αλκοόλες.
Καλλιέργεια
Πολλαπλασιάζεται με σπόρους, με μοσχεύματα και με παραφυάδες. Η συλλογή (συγκομιδή) γίνεται κατά το στάδιο πλήρους ανθοφορίας, οπότε και μπορεί να ληφθεί η μέγιστη ποσότητα (και ποιότητα) αιθερίου ελαίου.
Κοινά ονόματα
thumb|300px|right|Λεβάντα η στοιχάς (Lavandula stoechas).
Το κοινό όνομα «λεβάντα» αναφέρεται κυρίως στο άλλο αυτοφυές αλλά και καλλιεργούμενο είδος Λεβάντα η στενόφυλλος (Lavandula angustifolia).
Στον ελληνικό χώρο καλλιεργείται πιο πολύ το είδος Λεβάντα η στοιχάς (Lavandula stoechas). Αυτή είναι γνωστή και με τα ονόματα:
Είδη
Εκτός από τη λεβάντα τη στενόφυλλο (Lavandula angustifolia) και τη λεβάντα τη στοιχάς (Lavandula stoechas), μερικά από τα υπόλοιπα πιο γνωστά είδη λεβάντας είναι τα ακόλουθα:
Παραπομπές
Κατηγορία:Χειλανθή Κατηγορία:Αρωματικά φυτά Κατηγορία:Μελιτοφόρα φυτά Κατηγορία:Μεσογειακή χλωρίδα Κατηγορία:Φαρμακευτικά φυτά
Αντώνης Λιβανός
Ο Αντώνης Λιβανός (Αιγάλεω, 9 Μαρτίου 1930 – 3 Σεπτεμβρίου 2013) ήταν Έλληνας ποδοσφαιριστής του Αιγάλεω Α.Ο., που αγωνίζονταν ως μεσοεπιθετικός, πρωταθλητής της Β΄Εθνικής και διεθνής με την Εθνική Ομάδα των Ενόπλων Δυνάμεων. Ο "Σαρρής" (όπως τον αποκαλούσαν οι φίλαθλοι) ήταν, αποδεδειγμένα, ένα από τα μεγαλύτερα ταλέντα που ανέδειξε ποτέ το Αθηναϊκό ποδόσφαιρο. Τα σπάνια προσόντα του εντυπωσίασαν τον αείμνηστο προπονητή Τρύφωνα Τζανετή, ο οποίος τον βοήθησε να αναδειχθεί σαν ένας εξαιρετικός μεσοεπιθετικός ποδοσφαιριστής και να κάνει μεγάλη καριέρα στο κορυφαίο πρωτάθλημα της Α΄Κατηγορίας Αθηνών από το 1955 έως και το 1959.
Αγωνιστική σταδιοδρομία
Ο Λιβανός γεννήθηκε ως τέταρτο παιδί μιας οκταμελούς οικογένειας που απέκτησε τέσσερα ακόμη αγόρια κι ένα κορίτσι, την Παγώνα. Ο Αντώνης ο οποίος ήταν ανιψιός του άσσου του Φωστήρα Σπύρου Γιαλαμπίδη ξεκίνησε τον αθλητισμό σε πολύ μικρή ηλικία από τις αλάνες της περιοχής, μαζί με τα τρία από τα τέσσερα αγόρια αδέλφια του (Δημήτρης, Γιάννης, Σταύρος και Επαμεινώνδας), εκ των οποίων ο Σταύρος (1929 - 2020) αγωνίσθηκε επίσης στο Αιγάλεω, ως τερματοφύλακας. Ο Αντώνης Λιβανός, επίσημα, πρωτόπαιξε ποδόσφαιρο στην ομάδα του Θριάμβου Αιγάλεω και το 1947 μεταπήδησε στον Αιγάλεω Α.Ο., που τότε αγωνιζόταν στην τρίτη τοπική κατηγορία. Τον Οκτώβριο του ίδιου έτους έκανε την πρώτη του εμφάνιση με τη φανέλα του «Σίτι» σε αγώνα κυπέλλου με αντίπαλο της Αθλητική Ένωση Νέας Ελβετίας, ενώ το Μάϊο του 1948 πέτυχε το πρώτο του (επίσημα καταγεγραμμένο) γκολ στο πρωτάθλημα, σε βάρος του Ιωνικού Νέας Φιλαδέλφειας.
Στα επόμενα χρόνια αποτελεί έναν από τους βασικότερους στυλοβάτες του σωματείου, στην ανοδική πορεία προς τις κορυφαίες κατηγορίες της ΕΠΣ Αθηνών, καθώς με τα τέρματα που επιτυγχάνει χαρίζει πολύτιμες νίκες. Μάλιστα, στις 16 Απριλίου του 1950 καταφέρνει να σημειώσει πέντε γκολ στον αγώνα με την Υπεροχή Νεαπόλεως (7-0), για το πρωτάθλημα της Β’ κατηγορίας Αθηνών. Η τετραετία που ακολουθεί (1951-54) βρίσκει το Αιγάλεω στην νεότευκτη Α2 Αθηνών και το Λιβανό να εξελίσσεται συνεχώς, τελειοποιώντας την τεχνική του και προσθέτοντας επιπλέον κύρος στις προσπάθειες του συλλόγου. Το 1954, βιώνει μαζί με τους συμπαίκτες του την ολέθρια εμπειρία των διπλών αγώνων «διαβάθμισης» με τον Αστέρα Γκύζη, η οποία ωστόσο συνετέλεσε στην πρόκριση της ομάδας για την Α’ κατηγορία Αθηνών, λίγους μήνες αργότερα.
Την επόμενη πενταετία (1955-59) ο «Σαρρής» φθάνει στον «Κολοφώνα» του, με εμφανίσεις που τον κάνουν ευρύτερα γνωστό. Αντίπαλοι ποδοσφαιριστές των κορυφαίων ομάδων του κέντρου (ΠΑΟ, ΑΕΚ, Πανιώνιος, Απόλλων, Φωστήρ κ.α.) υποκλίνονται μπροστά στην ποδοσφαιρική του ευφυΐα, με το Τζανετή να του προσφέρει μέχρι και ...1.000 λίρες (χαριτολογώντας, αν τις είχε...), συγκινημένος από την έξοχη απόδοση του ξανθομάλλη κυνηγού σε αγώνα εναντίον του ΠΑΟ (2-2), μέσα στο γήπεδο της Λεωφόρου Αλεξάνδρας.
Ο Αντώνης Λιβανός πρόλαβε να παίξει και στη διοργάνωση της Β’ Εθνικής, που ξεκίνησε υπό μορφή «τουρνουά» το Μάρτιο του 1960, όταν συμπλήρωνε τα τριάντα ένα του χρόνια.
Το 1961 και ήδη βετεράνος, ήταν μέλος της ομάδας που ανέβηκε στην Α΄Εθνική, ενώ το 1961-62 έλαβε μέρος στο παιχνίδι της 19ης αγωνιστικής με αντίπαλο τον Πανελευσινιακό εκτός έδρας (0-2), όπου και ολοκλήρωσε τον ποδοσφαιρικό του κύκλο.
Στατιστικά στοιχεία
Περίοδος/Κατηγορία/Συμμετοχές/Γκολ
1946-47/Γ’ Αθηνών/;/;
1947-48/Γ’ Αθηνών/10/1
1948-49/Β’ Αθηνών/15/5
1949-50/Β’ Αθηνών/15/13
1950-51/Α2’ Αθηνών/12/2
1951-52/Α2’ Αθηνών/18/10
1952-53/ Α2’ Αθηνών /16/5
1953-54/ Α2’ Αθηνών /22/10
1954-55/Α’ Αθηνών/11/3
1955-56/ Α’ Αθηνών /12/2
1956-57/ Α’ Αθηνών /13/-
1957-58/ Α’ Αθηνών /5/1
1958-59/ Α’ Αθηνών /10/-
1959-60/Β’ Εθνική/6/–
1960-61/Β΄Εθνική/-/-
1961-62/Α’ Εθνική/1/-
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Εθνικής Ελλάδος Ενόπλων Κατηγορία:Μέσοι ποδοσφαιριστές
Ρίνα Σόφερ
Η Ρίνα Σόφερ (αγγλικά: Rena Sofer) γεννημένη στις 2 Δεκεμβρίου του 1968 στην Αρκάντια της Καλιφόρνια είναι μια Αμερικανίδα ηθοποιός. Έγινε κυρίως γνωστή από τη συμμετοχή της σε σαπουνόπερες και δημοφιλείς τηλεοπτικές σειρές.
Βιογραφία
Ο πατέρας της Ρίνα είναι ορθόδοξος Εβραίος ραβίνος και η μητέρα της ψυχολόγος. Αν και γεννήθηκε στην Καλιφόρνια μετακόμισε σε μικρή ηλικία στο Πίτσμπεργκ της Πεννσυλβάνια όπου και πέρασε τα παιδικά της χρόνια μετά το διαζύγιο των γονιών της. Τα γυμνασιακά της χρόνια βρίσκεται στο Νιού Τζέρσεϊ όπου σε ηλικία 15 ετών την εντοπίζει ένας ατζέντης και της προτείνει να ασχοληθεί με το μόντελινγκ. Μετά από τρεις εβδομάδες ενασχόλησης τα παρατάει για να ασχοληθεί με την υποκριτική. Ακολουθούν πολλοί ρόλοι στην τηλεόραση και κάποια χρόνια αργότερα στον κινηματογράφο.
Το 1995 παντρεύεται το συμπρωταγωνιστή της στη σαπουνόπερα General Hospital Γουάλι Κερθ και αποκτούν μια κόρη, την Ρόζαμπελ. Το 1997 χωρίζουν και 6 χρόνια αργότερα παντρεύεται τον σκηνοθέτη και παραγωγό Σάνφορντ Μπούκσταβερ. Το 2005 αποκτά το δεύτερο της παιδί, μία ακόμη κόρη, την Άβαλον. Σήμερα, εν έτει 2007 κατοικεί μόνιμα στο Σέρμαν Όακς της Καλιφόρνια.
Σταδιοδρομία
Ο πρώτος μεγάλος ρόλος για τη Ρίνα θα έρθει το 1988 στη σαπουνόπερα του ABC, Loving (προβλήθηκε από το δεύτερο κρατικό κανάλι - ΕΤ2 - με τον τίτλο Έρωτες, έρωτες, έρωτες) όπου για 3 χρόνια θα ερμηνεύσει το ρόλο της Αμέλια "Ρόκι" Μακένζι. Το 1992 συμμετέχει στην ταινία του Σίντνεϊ Λούμετ A Stranger Among Us και 2 χρόνια αργότερα μπαίνει στο καστ της επιτυχημένης σαπουνόπερας General Hospital. Ερμηνεύει το ρόλο της Λόις Σερούλο και κερδίζει ένα βραβείο EMMY για "δεύτερο γυναικείο ρόλο" το 1995.
Ακολουθούν συμμετοχές σε γνωστές και επιτυχημένες τηλεοπτικές σειρές όπως οι: Melrose Place, The Chronicle, Ed, Coupling και Blind Justice. Εμφανίστηκε επίσης σε ένα επεισόδιο της κωμικής σειράς Seinfeld και σε ένα επεισόδιο της σειράς Friends ("The One with the Cooking Class"). Το 2000 συμμετείχε στην ταινία Traffic καθώς και στο Keeping The Faith δίπλα στους Μπεν Στίλερ, Έντουαρντ Νόρτον και Τζένα Έλφμαν.
Το 2006 συμμετείχε σε δύο από τις πιο επιτυχημένες τηλεοπτικές σειρές της σαιζόν που κατά σύμπτωση παίζονται την ίδια μέρα και ώρα από διαφορετικά κανάλια στις Η.Π.Α. Υποδύεται τη Χάιντι Πετρέλι στην σειρά επιστημονικής φαντασίας του NBC, Heroes και την Μέριλιν Μπάουερ στην σειρά του FOX, 24.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης
Μελισσοχώρι Λάρισας
Το Μελισσοχώρι είναι οικισμός της Θεσσαλίας στην Περιφερειακή Ενότητα Λάρισας.
Γεωγραφικά - ιστορικά στοιχεία
Το Μελισσοχώρι βρίσκεται σε υψόμετρο 70 μέτρων ενώ απέχει περίπου 7 χλμ. Α. από το κέντρο της Λάρισας και 11 χλμ. Ν.-ΝΔ. από την Νίκαια (έδρα του δήμου). Στη νότια άκρη περνάει ο ποταμός Πηνειός, δυτικά ο Αυτοκινητόδρομος 1 (Αθήνα - Θεσσαλονίκη - Εύζωνοι) και νότια η παλαιά ΕΟ Λάρισας - Βόλου.
Η περιοχή "Μαγούλα" που βρίσκεται προς την κατεύθυνση της της Λάρισας και αμέσως βόρεια της παλαιάς ΕΟ Λάρισας - Βόλου έχει χαρακτηριστεί ως αρχαιολογικός χώρος και περιλαμβάνεται στον κατάλογο των προϊστορικών οικισμών της Θεσσαλίας και ιδίως της Νεολιθικής εποχής (Αρχαιότερη, Μέση και Νεότερη Νεολιθική).
Στην περίμετρο του χωριού έχουν εντοπιστεί και άλλοι νεολιθικοί οικισμοί, σημαντικά ευρήματα της ίδιας περιόδου θεωρούνται δύο ανθρωπόμορφα ειδώλια που παριστάνουν γυναίκες με καμπούρες. Οι υπόγειες εγκαταστάσεις Γερμανικού Αρχηγείου σώζονται στη Μαγούλα "Καρλή" ή "Μεσσιανή".
Παραπομπές
Κατηγορία:Χωριά του νομού Λάρισας Κατηγορία:Δήμος Κιλελέρ
Σόρβον
Το Σόρβον, (αρχ. Όον, λατ. sorbus) και γνωστό ως σούρβο ή σορβιά ή σουρβιά ή αβγαριά ή αγριοκυδωνιά είναι δένδρο φυλοβόλλο μεσαίου μεγέθους 15-20μ. ψηλό, αλλά και ο καρπός του. Ανήκει στην οικογένεια των Ροδοειδών (Rosaceae) και παράγει κίτρινους ή κατακκόκινους καρπούς που χρειάζονται μια περίοδο υπερωρίμανσης για να αποκτήσουν καφέ χρώμα και να γίνουν γλυκείς και φαγώσιμοι. Στην Ελλάδα ευδοκιμεί στη Δυτική Μακεδονία και ιδιαίτερα στην Σιάτιστα, Εράτυρα, Άργος Ορεστικό, Κορησός Καστοριάς και γι΄αυτό το λόγο συνδυάζεται με τα πρωτοχρονιάτικα κάλαντα, τα ονομαζόμενα: « σούροβα ».
Εξωτερικοί σύνδεσμοι
Κατηγορία:Φρούτα του δάσους Κατηγορία:Ευρωπαϊκή χλωρίδα Κατηγορία:Αμυγδαλοειδή
Γκαίτε Τζοβαρόπουλος
Πρώτα χρόνια και όνομα
Γεννήθηκε στο Καβακλί της Ανατολικής Ρωμυλίας το 1882 και ήταν βλαχόφωνος Έλληνας. Το βαπτιστικό του όνομα Γιώργος (θρακιώτικα: Γκέτας) το έγραφε ο ίδιος ως "Γκαίτε" και έτσι έγινε επίσημα γνωστός. Παρότι καταγόταν από αρχοντική οικογένεια με ιατρούς και εμπόρους, ωστόσο έζησε φτωχικά χρόνια και η ζωή του ήταν περιπετειώδης. Μετά την προσάρτηση της γενέτειράς του από τους Βουλγάρους, υποχρεώθηκε να υπηρετήσει στον βουλγαρικό στρατό από το 1903 ως το 1905.
Μακεδονικός Αγώνας και τουρκική αιχμαλωσία
Εν συνεχεία μετέβη στην Αδριανούπολη και στη Θεσσαλονίκη, όπου εντάχθηκε στον Μακεδονικό Αγώνα, έχοντας υπηρετήσει ως εκπαιδευτικός (είχε σπουδάσει δάσκαλος στα Ζαρίφεια Διδασκαλεία της Φιλιππούπολης). Για την εκπαιδευτική και αγωνιστική του δραστηριότητα στο Σέλι και Άνω Βέρμιο Βεροίας φυλακίστηκε από τους Τούρκους στη Βέροια, όμως σύντομα αφέθηκε ελεύθερος έπειτα από αμνηστία. Εργάστηκε ως δάσκαλος στη Γευγελή αλλά σύντομα ξαναπήρε τα όπλα, ηγούμενος σώματος ανταρτών στο πλευρό του Προξένου Κορομηλά. Συνελήφθη ξανά από τους Τούρκους και οδηγήθηκε σιδηροδέσμιος στο Επταπύργιο (Γεντί Κουλέ) όπου βασανίστηκε και καταδικάστηκε σε ποινή 101 ετών και στη συνέχεια η ποινή μετατράπηκε σε καταναγκαστικά έργα.
Απελευθέρωση
Η υπόθεσή του - καθώς ήταν ο μοναδικός κρατούμενος από την ομάδα στον οποίο δεν είχε δοθεί αμνηστία - έλαβε διεθνείς διαστάσεις και τελικά του δόθηκε αμνηστία από τον Σουλτάνο με τον όρο να εγκαταλείψει τη χώρα. Το 1912 έφτασε στον Πειραιά. Εγγράφηκε στην Ιατρική Σχολή του Πανεπιστημίου Αθηνών, όμως δεν πρόλαβε να σπουδάσει, καθώς ξέσπασε ο Βαλκανικός Πόλεμος και σύντομα αναχώρησε για το μέτωπο της Ηπείρου με ένα σώμα από προσκόπους.
Διοικητικές θέσεις
Το 1913 η πρώτη διοικητική θέση που του ανατέθηκε ήταν η ίδρυση δήμων στον Σοχό (υπήρξε ο πρώτος διορισμένος δήμαρχος Σοχού). Δύο χρόνια αργότερα ήταν γραμματέας της Νομαρχίας Σερρών. Υπηρέτησε ως υποδιοικητής Σιδηροκάστρου δύο φορές, υποδιοικητής Κιλκίς (1922), Λαγκαδά (1924), και τελευταία Νομάρχης Πέλλης (1927-1929) και Φλωρίνης (1933). Το 1916 με την βουλγαρική κατοχή της Ανατολικής Μακεδονίας ο Τζοβαρόπουλος χρησιμοποιήθηκε ως διερμηνέας λόγω της άριστης γνώσης των βουλγαρικών.
Βουλγαρική αιχμαλωσία
Το 1917 ο Γκαίτε αιχμαλωτίστηκε από τους Βουλγάρους και οδηγήθηκε στη Βουλγαρία μαζί με χιλιάδες άλλους ανατολικορωμυλιώτες. Μετά την ήττα των Βουλγάρων το 1919, ο Τζοβαρόπουλος επαναδιορίστηκε υποδιοικητής Σιδηροκάστρου.
Μετέπειτα πολιτική σταδιοδρομία
Για πρώτη φορά ήταν υποψήφιος βουλευτής Πέλλης στις εκλογές του 1926, με την Ένωση Φιλελευθέρων χωρίς επιτυχία, λαμβάνοντας 911 σταυρούς προτίμησης.
Εξελέγη βουλευτής Θεσσαλονίκης το 1933 με το Λαϊκό Κόμμα σε επαναληπτική εκλογή στις 5 Ιουλίου. Έπειτα από το κίνημα του 1935 συνελήφθη και εγκλείστηκε στη φυλακή. Μετά την απελευθέρωσή του με την αμνηστία που δόθηκε, έζησε περιπλανώμενος ανά τη Μακεδονία, προσπαθώντας να βιοποριστεί μαζί με την οικογένειά του.
Οικογένεια
Απέκτησε παιδιά από τον γάμο του. Ο γιος του, Νικόλαος, σκοτώθηκε κατά τον εμφύλιο πόλεμο, λίγο μετά τον θάνατο του πατέρα του, έπειτα έκρηξη νάρκης στις επιχειρήσεις του Βόρα, στις 5 Ιουλίου 1949.
Παραπομπές
Κατηγορία:Βουλευτές Θεσσαλονίκης Κατηγορία:Βουλευτές εκλεγμένοι με το Λαϊκό Κόμμα Κατηγορία:Νομάρχες Πέλλας Κατηγορία:Νομάρχες Φλώρινας Κατηγορία:Μακεδονομάχοι
Aqualad
Aqualad είναι το όνομα δύο φανταστικών υπερηρώων κόμικ που εμφανίζονται στα μέσα ενημέρωσης που δημοσιεύει η DC Entertainment. Ο πρώτος Aqualad, Γκαρθ, έκανε το ντεμπούτο του τον Φεβρουάριο του 1960 στο Adventure Comics #269 και δημιουργήθηκε από τον συγγραφέα Ρόμπερτ Μπερνστάιν και την καλλιτέχνη Ραμόνα Φράτον. Αυτός ο Aqualad εμφανίστηκε επίσης σε μορφή κινουμένων σχεδίων στην τηλεόραση το 1967 και το 1968.
Ο δεύτερος Aqualad, "Καλντούρ" Καλντούραμ, που πρωτοεμφανίστηκε αρχικά το 2010, δημιουργήθηκε για την τηλεοπτική σειρά κινουμένων σχεδίων Young Justice από τους Μπράντον Βιέττι, Γκρεγκ Βάισμαν και Φιλ Μπουράσα. Αρκετούς μήνες πριν από την κυκλοφορία του καρτούν, μια τροποποιημένη εκδοχή του χαρακτήρα που παρουσιάστηκε ως Τζάκσον Χάιντ μεταφέρθηκε στα κόμικς από τον συγγραφέα Τζέοφ Τζονς και τον καλλιτέχνη Ιβάν Ρέις.
Η έκδοση Garth του Aqualad έκανε το ντεμπούτο του σε ζωντανή δράση στην τηλεοπτική σειρά Titans, τον οποίο υποδύεται ο Ντρου Βαν Άκερ.
Βιογραφία φανταστικών χαρακτήρων
αριστερά|μικρογραφία|287x287εσ|Ο Γκαρθ από τον Μπρετ Μπουθ.
Καλντούραμ (Τζάκσον Χάιντ)
Ο Τζάκσον Χάιντ εμφανίστηκε για πρώτη φορά στο Brightest Day #10 (Σεπτέμβριος 2010). Αυτό συμπίπτει με την εμφάνιση του Aqualad στη σειρά κινουμένων σχεδίων Young Justice (αν και χρησιμοποιεί το όνομα Καλντούραμ). Σύμφωνα με τον Τζονς, ο νέος Aqualad ονομάζεται Τζάκσον Χάιντ και είναι ένας έφηβος από το Νέο Μεξικό. Σε μία teaser αφίσα για την εκδήλωση Brightest Day, εμφανίζεται να χρησιμοποιεί ικανότητες "σκληρού νερού" για να δημιουργήσει ένα σπαθί. Αυτή η ικανότητα είχε προηγουμένως θεωρηθεί ότι ανήκει αποκλειστικά στη σύζυγο του Aquaman, Μίρα, και σε ανθρώπους από τον κόσμο της.
Παραπομπές
Κατηγορία:Υπερήρωες της DC Comics
Μπιγκ
Μπιγκ (αγγλικά: Big) είναι αμερικανική κωμωδία φαντασίας, παραγωγής 1988. Την ταινία σκηνοθέτησε η Πένι Μάρσαλ και το σενάριο έγραψαν οι Γκάρι Ρος και Αν Σπίλμπεργκ. Πρωταγωνιστούν οι Τομ Χανκς, Ελίζαμπεθ Πέρκινς, Ρόμπερτ Λότζια και Τζον Χερντ. Η ταινία αφηγείται την ιστορία του 12χρονου Τζος Μπάσκιν όταν εύχεται να γίνει "μεγάλος" σε ένα μυστηριώδες μηχάνημα ευχών στο λούνα παρκ. Το επόμενο πρωί ξυπνάει και ανακαλύπτει ότι μέσα σε μια νύχτα έχει αποκτήσει το σώμα ενός 30χρονου. Τώρα πρέπει να μάθει τον άγνωστο κόσμο των μεγάλων, ο οποίος συμπεριλαμβάνει να βρει δουλειά και να αποκτήσει την πρώτη του ρομαντική σχέση.
Το Μπιγκ κυκλοφόρησε στους κινηματογράφους των Ηνωμένων Πολιτειών στις 3 Ιουνίου 1988. Απέσπασε κυρίως θετικά σχόλια από τους κριτικούς και έγινε μεγάλη εισπρακτική επιτυχία αποφέροντας 151,6 εκατομμύρια δολάρια παγκοσμίως. Έλαβε δύο υποψηφιότητες για Όσκαρ στις κατηγορίες Πρωτότυπου Σεναρίου και Α' Ανδρικού Ρόλου. Ο Τομ Χανκς βραβεύτηκε με Χρυσή Σφαίρα Α' ανδρικού ρόλου για την ερμηνεία του.
Πλοκή
Αφού του λένε ότι είναι πολύ κοντός για να ανεβεί σε ένα τρενάκι του λούνα παρκ, προσπαθώντας να εντυπωσιάσει ένα μεγαλύτερο σε ηλικία κορίτσι, ο 12χρονος Τζος Μπάσκιν πηγαίνει σε ένα μηχάνημα ευχών με το όνομα Ζόλταρ και εύχεται να γίνει "μεγάλος". Η ευχή του πραγματοποιείται αλλά ανακαλύπτει ότι το μηχάνημα δεν είναι στην πρίζα και φεύγει. Το επόμενο πρωί, σοκαρισμένος ανακαλύπτει ότι έχει μεταμορφωθεί σε 30χρονο άνδρα και όταν πηγαίνει να βρει το μηχάνημα, το λούνα παρκ έχει ήδη φύγει. Την κοπανά από τη μητέρα του, η οποία δεν τον αναγνωρίζει και πιστεύει ότι έχει απαγάγει το γιο της και πηγαίνει να βρει τον κολλητό του, Μπίλι Κοπέκι στο σχολείο. Ο Μπίλι στην αρχή τρομάζει αλλά ο Τζος τον πείθει για την ταυτότητά του, τραγουδώντας του ένα μυστικό τραγούδι που μόνο οι δυο τους γνωρίζουν. Με τη βοήθεια του Μπίλι, μαθαίνει ότι θα χρειαστούν δύο μήνες να βρουν το μηχάνημα Ζόλταρ και έτσι ο Τζος νοικιάζει ένα δωμάτιο ξενοδοχείου στη Νέα Υόρκη και βρίσκει δουλειά στην Εταιρία Παιχνιδιών ΜακΜίλαν.
Κατά τύχη, ο Τζος γνωρίζεται με τον ιδιοκτήτη της εταιρίας, τον κύριο ΜακΜίλαν, ο οποίος εντυπωσιάζεται από την εκτεταμένη γνώση του Τζος για τα τωρινά παιχνίδια και τον παιδικό του ενθουσιασμό. Οι δυο τους αρχίζουν να παίζουν σε ένα τεράστιο αρμόνιο δαπέδου. Ο ΜακΜίλαν δίνει προαγωγή στον Τζος. Του αναθέτει να δοκιμάζει τα παιχνίδια. Με την προαγωγή του, ο μισθός του Τζος γίνει υψηλότερος και αποφασίζει να νοικιάσει ένα διαμέρισμα, το οποίο μαζί με τον Μπίλι γεμίζουν με παιχνίδια. Ο Τζος σύντομα τραβά την προσοχή της συναδέλφου του, Σούζαν Λόρενς. Ένα ειδύλιο αναπτύσεται μεταξύ τους, κάτι το οποίο ενοχλεί τον ανταγωνιστικό αγαπητικό της Σούζαν, Πολ Ντάβενπορτ. Ο Τζος αρχίζει να συνηθίζει όλο και πιο πολύ την "ενήλικη" ζωή του, περνώντας περισσότερο χρόνο με τη Σούζαν, κάνοντας παρέα με τους φίλους της και συγκατοικώντας μαζί της. Οι ολοκαίνουριες ιδέες του αποδεικνύονται πολύτιμες για την Εταιρία ΜακΜίλαν, ωστόσο ο Μπίλι αρχίζει να αισθάνεται ενοχλημένος και παραμελημένος, νιώθοντας ότι ο Τζος ξέχασε το ποιος πραγματικά είναι.
Ο ΜακΜίλαν ρωτά τον Τζος να βρει νέες ιδέες για μια καινούρια σειρά παιχνιδιών. Ο Τζος φοβάται με αυτή την πρόταση αλλά η Σούζαν του λέει ότι θα τον βοηθήσει. Ο Τζος σύντομα αισθάνεται πιεσμένος από την καινούρια του ζωή. Όταν εκφράζει τις αμφιβολίες του στη Σούζαν και προσπαθεί να της εξηγήσει ότι στην πραγματικότητα είναι ένα μικρό παιδί, η ίδια το ερμηνεύει ως φόβο δέσμευσης εκ μέρους του και δεν παίρνει σοβαρά την εξήγησή του.
Επιθυμώντας να επιστρέψει στην "παιδική" του ζωή, ο Τζος μαθαίνει από τον Μπίλι ότι το μηχάνημα Ζόλταρ βρίσκεται στο Πάρκο Σι Πόιντ. Στη μέση της παρουσίασής του, ο Τζος σηκώνεται και φεύγει. Αφού η Σούζαν συνειδητοποιεί ότι κάτι δεν πάει καλά, φεύγει και αυτή και βρίσκει τον Μπίλι, ο οποίος της λέει που πήγε ο Τζος. Στο πάρκο, ο Τζος βρίσκει το μηχάνημα και εύχεται να γίνει "παιδί ξανά". Η Σούζαν τον βλέπει στο μηχάνημα και συνειδητοποιεί ότι της έλεγε την αλήθεια. Η Σούζαν στενοχωριέται με τη λήξη της σχέσης του. Ο Τζος της λέει ότι ήταν το μόνο πράγμα στην ενήλικη ζωή του που δεν ήθελε να τελειώσει και της προτείναι να χρησιμοποιήσει το μηχάνημα και να ευχηθεί να γίνει ένα μικρό κορίτσι. Η ίδια αρνείται και τον πηγαίνει σπίτι. Μετά από ένα συναισθηματικό αντίο, ο Τζος τώρα, παιδί ξανά, επιστρέφει σπίτι του.
Box office
Με προϋπολογισμό 18.000.000 δολάρια, το Μπιγκ έκανε άνοιγμα τριημέρου στη 2η θέση συγκέντρώνοντας 8,2 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 114,9 εκατομμύρια δολάρια και 36,7 εκατομμύρια δολάρια στον υπόλοιπο κόσμο. Παγκοσμίως απέφερε 151,6 εκατομμύρια δολάρια. Ήταν η 4η μεγαλύτερη εισπρακτική επιτυχία για το 1988 στην Αμερική.
Βραβεία & Υποψηφιότητες
Το Αμερικανικό Ινστιτούτο Κινηματογράφου κατέταξε το Μπιγκ στην 42η θέση στη λίστα AFI 100 Χρόνια... 100 Γέλια και στην 10η θέση στη λίστα AFI 10 Top 10 Ταινίες Φαντασίας. Ήταν επίσης υποψήφιο στις κατηγορίες:
Νίκη της Σαμοθράκης (αποσαφήνιση)
Με το όνομα Νίκη της Σαμοθράκης είναι γνωστά:
καθώς και:
Αθλητικά γεγονότα του 2009/Ιούλιος
Παρατίθενται σημαντικά αθλητικά γεγονότα που έλαβαν χώρα το μήνα Ιούλιο του έτους 2009.
26 Ιουλίου
07
Χάρλεϊ Ρέις
Εταιρείες
Γεννήθηκε στις 11 Απριλίου 1943.
Στην διάρκεια της 30χρονης καριέρας του -ντεμπούτο 1960, απόσυρση 1991- αγωνίστηκε και εργάστηκε για όλες τις μεγάλες εταιρείες πάλης της Αμερικής: για το National Wrestling Alliance (NWA), για το American Wrestling Association (AWA), για το World Wrestling Federation (WWF), και για το World Championship Wrestling (WCW).
Διακρίσεις
Κατέκτησε οκτώ φορές το Παγκόσμιο Πρωτάθλημα Βαρέων Βαρών της εταιρείας National Wrestling Alliance. Ήταν ο πρώτος pρωταθλητής Η.Π.Α. Βαρέων Βαρών, που είναι γνωστό πλέον, ως Πρωτάθλημα WWE Ηνωμένων Πολιτειών. Ο Ρέις είναι ένας από τους μόλις έξι παλαιστές, που έχουν εισαχθεί στα WWE Hall of Fame, WCW Hall of Fame, Professional Wrestling Hall of Fame και Wrestling Observer Newsletter Hall of Fame.
Παραπομπές
Κατηγορία:Επαγγελματίες Παλαιστές
Τζων Παπαλόιζου
Ο Τζων Κρίστοφερ Παπαλόιζου (John Christopher Baillie Papaloizou, γενν. 1947) είναι Βρετανός θεωρητικός φυσικός και αστρονόμος, ελληνοκυπριακής καταγωγής από την πλευρά του παππού του. Διδάσκει ως καθηγητής στο Τμήμα Εφαρμοσμένων Μαθηματικών και Θεωρητικής φυσικής (DAMTP) του Πανεπιστημίου του Κέιμπριτζ.
Ο Παπαλόιζου πήρε το διδακτορικό του το 1972 από το Πανεπιστήμιο του Σάσσεξ υπό την επίβλεψη του Ρότζερ Τάυλερ (Roger John Tayler, 1929-1997). Ο τίτλος της διδακτορικής διατριβής του ήταν Η δονητική αστάθεια σε αστέρες μεγάλης μάζας (The Vibrational Instability in Massive Stars).
Ερευνητικό έργο
Μαζί με τον συνάδελφό του στο Κέιμπριτζ Τζιμ Πρινγκλ ανεκάλυψαν το 1984 τη λεγόμενη «αστάθεια Papaloizou-Pringle». Σύμφωνα με αυτή, τοροειδείς ή μη δίσκοι προσαυξησεως σε ανισοτροπικά αστρικά συστήματα με σταθερή ειδική στροφορμή, είναι ασταθείς σε μη συμμετρικά ως προς τον άξονά τους modes ολικών ταλαντώσεων. O Παπαλόιζου συνεισέφερε επίσης αρκετά σε διάφορα άλλα θέματα, όπως στην ακτινική αστάθεια τροχιάς, στους τοροειδείς τρόπους ταλαντώσεως σε αστέρες και διάφορες άλλες αστάθειες σε δίσκους προσαυξήσεως.
Εξωτερικοί σύνδεσμοι
Κατηγορία:Άγγλοι αστρονόμοι Κατηγορία:Άγγλοι φυσικοί Κατηγορία:Εταίροι της Βασιλικής Εταιρείας Κατηγορία:Πρόσωπα κυπριακής καταγωγής Κατηγορία:Άγγλοι ελληνικής καταγωγής
Πολ το Χταπόδι
thumb|250px|Ο Πολ το 2010 Ο Πολ (26 Ιανουαρίου 2008 – 26 Οκτωβρίου 2010) ήταν ένα κοινό χταπόδι το οποίο έγινε διάσημο για τις προβλέψεις του σε αγώνες ποδοσφαίρου. Οι ακριβείς προβλέψεις του για αγώνες του παγκοσμίου κυπέλλου του 2010 τον έκαναν παγκοσμίως γνωστό ως ζώο-μάντης.
Ο Πολ εκκολάφθηκε στο Γουέιμοθ, Αγγλία το 2008 και μεταφέρθηκε στο Θαλάσσιο Κέντρο του Όμπερχαουζεν της Γερμανίας. Εκεί, οι φύλακές του του ανέθεσαν κυρίως να προβλέψει τα αποτελέσματα των διεθνών αγώνων στους οποίους έπαιζε η γερμανική εθνική ομάδα ποδοσφαίρου. Κατά τη διάρκεια των μαντειών, οι φύλακες του Πολ του έδιναν δύο κουτιά που περιείχαν φαγητό. Τα κουτιά ήταν πανομοιότυπα εκτός από το ότι ήταν διακοσμημένα με τις διαφορετικές σημαίες των ομάδων που αγωνίζονταν σε έναν επερχόμενο ποδοσφαιρικό αγώνα. Από όποιο κουτί έτρωγε πρώτο ο Πολ θεωρούταν η πρόβλεψή του για ποια ομάδα θα κερδίσει τον αγώνα.
Ο Πολ επέλεξε σωστά τη νικήτρια ομάδα σε τέσσερις από τους έξι αγώνες της Γερμανίας στο Euro 2008 και και τους επτά αγώνες τους στο Παγκόσμιο Κύπελλο του 2010 - συμπεριλαμβανομένης της τρίτης θέσης της Γερμανίας στα πλέι οφ με την Ουρουγουάη στις 10 Ιουλίου. Επέλεξε επίσης σωστά την Ισπανία ως νικητή στον τελικό του Παγκοσμίου Κυπέλλου FIFA 2010. Συνολικά, ο Πολ είχε συνολικά 12 σωστές προβλέψεις στις 14: ποσοστό επιτυχίας περίπου 85,7%.
Παραπομπές
Κατηγορία:Διάσημα ζώα
Παρέες
Το Παρέες είναι μια ελληνική δραματική ταινία του 2007 σε σκηνοθεσία, σενάριο και παραγωγή Σωτήρη Γκορίτσα.
Πλοκή
Περίληψη της ταινίας
Μια παρέα Αθηναίων, αποτελούμενη από δύο ζευγάρια και τη μικρή κόρη του ενός από αυτά, περνά τις πασχαλινές διακοπές της στο ανθισμένο Πήλιο, όταν το πτώμα ενός άγνωστου στην αυλή τους διαλύει τις ήσυχες και τακτοποιημένες ημέρες τους. Στην προσπάθειά τους να σωθούν και να μην κατηγορηθούν για φόνο, αρχικά επιχειρούν να κρύψουν το πτώμα, κατόπιν κατηγορούνται για τον φόνο του άγνωστου άνδρα και συγκρούονται τόσο με την τοπική κοινωνία όσο και μεταξύ τους. Το αποτέλεσμα των συγκρούσεων αυτών είναι να αποκαλυφθούν τα μυστικά και τα ψέματα της ζωής τους, όπως για παράδειγμα η εξωσυζυγική σχέση του ενός φίλου με τη γυναίκα του άλλου. Οι ισορροπίες τους ανατρέπονται. Αναρωτιούνται αν είναι κωμωδία, τραγωδία ή θρίλερ αυτό που ζουν και δυσκολεύονται να απαντήσουν.
Παραγωγή
Στην ταινία περιλαμβάνονται πλάνα από το Πήλιο και από το λιμάνι του Βόλου.
Ο Σωτήρης Γκορίτσας έχει πει για την ταινία:"Ολοι μας ερχόμαστε αντιμέτωποι με την απώλεια, με τον θάνατο, σε πολλές στιγμές της ζωής μας. Και δεν εννοώ μόνο τον φυσικό θάνατο κάποιου. Η αδιαφορία για τους γύρω, η ρουτίνα, ο εγωκεντρισμός, είναι συμπτώματα μικρών θανάτων που έχουν συντελεστεί μέσα μας. Οπως συμβαίνει και στην ταινία, κάποιοι προτιμούν να μην τα βλέπουν. Είναι ωραίο να λες δεν υπάρχει πρόβλημα, όλα πάνε μια χαρά και να πορεύεσαι. Κάποιοι άλλοι όμως το βλέπουν το «πτώμα». Αποδέχονται την ύπαρξή του κι εκεί αρχίζει ο «Γολγοθάς» τους. Και μαζί του η ταινία."Από κριτική του Δημήτρη Βαρελά στα Νέα:"Το κωμικό στοιχείο υπάρχει και υποστηρίζεται από τον πιο 'κωμικό' ηθοποιό της παρέας, τον Ιεροκλή Μιχαηλίδη. Όμως, ό,τι χτίζεται στο πρώτο μισό, απομυθοποιείται στη συνέχεια καθώς οποιαδήποτε προσδοκία δημιουργείται δεν εκπληρώνεται σε επιθυμητό βαθμό. Βλέπεται ευχάριστα, αλλά παρόλη τη προσπάθεια των πρωταγωνιστών, αυτό που μένει είναι ότι το καλό αναζωογονητικό σενάριο για άλλη μια φορά είναι αυτό που λείπει από τον ελληνικό κινηματογράφο."Η πρεμιέρα της ταινίας πραγματοποιήθηκε στις 15 Μαρτίου 2007.
Εξωτερικοί σύνδεσμοι
Παρεες Κατηγορία:Ταινίες του 2007 Κατηγορία:Ελληνόφωνες ταινίες Κατηγορία:Αλβανόφωνες ταινίες Κατηγορία:Ελληνικές δραματικές ταινίες Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου
114 Κασσάνδρα
Η Κασσάνδρα (Kassandra) είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,26. Ανακαλύφθηκε το 1871 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ομώνυμης πριγκήπισσας της ελληνικής μυθολογίας.
Φυσικά χαρακτηριστικά
Η μέση διάμετρος της Κασσάνδρας υπολογίσθηκε σε 99,6 χλμ., ενώ η μάζα της εκτιμάται σε 1000 τρισεκατομμύρια τόνους. Η μέση επιτάχυνση της βαρύτητας στον ισημερινό της Κασσάνδρας εκτιμάται σε 2,78 cm/sec² (352 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 52,7 m/sec (190 χιλιόμετρα την ώρα).
Ο φασματικός τύπος της Κασσάνδρας είναι T, ένας σπάνιος τύπος. Το γεωμετρικό άλβεδό της είναι 0,088, ενώ η μέση θερμοκρασία στην επιφάνειά της εκτιμάται σε 103 βαθμούς Κελσίου κάτω από το μηδέν.
Η Κασσάνδρα περιστρέφεται γύρω από τον εαυτό της μία φορά κάθε 10 ώρες, 44 λεπτά και 35 δευτερόλεπτα.
Εξωτερικοί σύνδεσμοι
Κασσανδρα
Ένωση Νέων ΘΟΪ Λακατάμιας
Η Ένωση Νέων ΘΟΪ Λακατάμιας ή το ΘΟΪ Λακατάμιας (διαβάζεται «θόι») είναι κυπριακή ποδοσφαιρική ομάδα από τη Λακατάμια της επαρχίας Λευκωσίας. Το πλήρες όνομα της ομάδας είναι Ένωση Νέων Θρησκευτικού Ορθόδοξου Ιδρύματος Λακατάμιας. Τα χρώματα της ομάδας είναι το μπλε και το κίτρινο. Αγωνίζεται στο Στάδιο ΘΟΪ στη Λακατάμια.
Ιστορία
Το σωματείο ιδρύθηκε το 1948 με την ονομασία Θρησκευτικό Ορθόδοξο Ίδρυμα Αγία Παρασκευή Κάτω Λακατάμιας. Για χρώματα του σωματείου επιλέγονται το κίτρινο της ορθοδοξίας και το μπλε του ελληνισμού. Το σωματείο παρέμεινε με αυτό το όνομα μέχρι το 1969. Την χρονιά εκείνη ιδρύθηκε η Ένωση Νέων Λακατάμιας. Πολύ σύντομα τα δύο σωματεία συνενώνονται. Από τότε το επίσημο όνομα του σωματείου είναι Ένωση Νέων ΘΟΪ Λακατάμιας.
Το 1961 η ποδοσφαιρική ομάδα του ΘΟΪ εντάχθηκε στην Εθνική Ποδοσφαιρική Ομοσπονδία Περιφέρειας Λευκωσίας (ΕΠΟΠΛ).
Περίοδος 1976-1979
Το 1976 εντάχθηκε στην Κυπριακή Ομοσπονδία Ποδοσφαίρου (ΚΟΠ) ως ομάδα Γ΄ κατηγορίας. Τις πρώτες τρεις περιόδους (1976-77, 1977-78, 1978-79) τερμάτιζε στη δεύτερη θέση της βαθμολογίας. Τις περιόδους εκείνες μόνο η πρωταθλήτρια ομάδα προβιβαζόταν στην Β΄ κατηγορία. Μάλιστα, την περίοδο 1978-79 ισοβάθμησε με την πρωταθλήτρια ομάδα αλλά υστερούσε στην ισοβαθμία.
Δεκαετία 2000-2009
Την περίοδο 1999-00 κατέκτησε για δεύτερη φορά το πρωτάθλημα Γ΄ κατηγορίας και μαζί εξασφάλισε την άνοδο στη Β΄ κατηγορία, στην οποία παρέμεινε για 5 συνεχόμενες περιόδους, μέχρις έως ότου προβιβάστηκε στην ανώτερη κατηγορία της χώρας. Την περίοδο 2000-01 τερμάτισε στην πέμπτη θέση, την περίοδο 2001-02 στην 11η θέση, την περίοδο 2002-03 στην 8η θέση και την περίοδο 2003-04 στην 11η θέση, ένα μόλις βαθμό μακριά από τη 12η θέση που οδηγούσε στη Γ΄ κατηγορία.
Την περίοδο 2004-2005 τερμάτισε στην τρίτη θέση του πρωταθλήματος Β΄ κατηγορίας, εξασφαλίζοντας το εισιτήριο ανόδου στην Α΄ κατηγορία για πρώτη και μοναδική φορά στην ιστορία της. Την επόμενη περίοδο, τερμάτισε στη 14η και τελευταία θέση του πρωταθλήματος Α΄ κατηγορίας 2005-06, πετυχαίνοντας 1 νίκη και 4 ισοπαλίες σε 26 αγώνες. Ο πρώτος βαθμός της ομάδας στην ανώτατη κατηγορία ήλθε στις 17 Σεπτεμβρίου 2005 (3η αγωνιστική) όταν απέσπασε εκτός έδρας ισοπαλία με την ΑΠΕΠ Πιτσιλιάς (1-1). Ακολούθησε η εντός έδρας η ισοπαλία (1-1, 24 Σεπτεμβρίου 2005) με το Διγενή Μόρφου την αμέσως επόμενη αγωνιστική. Ο επόμενος βαθμός ήλθε την 5 αγωνιστική στην εκτός έδρα ισοπαλία με τον Εθνικό Άχνας, πάλι με σκορ 1-1 (1 Οκτωβρίου 2005). Η τελευταία ισοπαλία ήλθε τη 16η αγωνιστική, πάλι με αντίπαλο την ΑΠΕΠ Πιτσιλιάς (0-0, 21 Ιανουαρίου 2006). Την 24η αγωνιστική κατάφερε να πετύχει την πρώτη του νίκη στην ανώτατη κατηγορία, όταν κέρδισε εκτός έδρας με 1-0 τον Ολυμπιακό Λευκωσίας (30 Απριλίου 2006).
Την περίοδο 2006-07 συμμετείχε στη Β΄ κατηγορία, τερματίζοντας στην 4η θέση, 1 μόλις βαθμό πίσω από την τρίτη θέση που οδηγούσε στην Α΄ κατηγορία. Την περίοδο 2007-08 τερμάτισε στη 10η θέση του πρωταθλήματος, 1 βαθμό πάνω από τη 12η θέση που οδηγούσε στην Γ΄ κατηγορία. Την περίοδο 2008-09 δεν απέφυγε τον υποβιβασμό, τερματίζοντας στη 12η θέση.
Δεκαετία 2010-2019
Την επόμενη περίοδο κατέκτησε το πρωτάθλημα και προβιβάστηκε στη Β΄ κατηγορία. Παρέμεινε στη Β΄ κατηγορία έως και την περίοδο 2018-19 που υποβιβάστηκε.
Δεκαετία 2020-2029
Την περίοδο 2019-20 το ΘΟΪ συμμετείχε στη Γ΄ κατηγορία 2019-20. Η ομάδα διεκδικούσε την άνοδο της στη Β΄ κατηγορία. Λόγω της Πανδημίας του κορονοϊού το πρωτάθλημα αρχικά ανεστάλη και στη συνέχεια διεκόπη. Το ΘΟΪ προβιβάστηκε στη Β΄ κατηγορία μαζί με άλλες 3 ομάδες λόγω της κατάργησης του υποβιβασμού σε όλες τις κατηγορίες και την άνοδο των πρώτων ομάδων. Την περίοδο 2020-21 τερμάτισε στη δέκατη έβδομη θέση του πρωταθλήματος Β΄ κατηγορίας και υποβιβάστηκε.
1Το ΘΟΪ κέρδισε 23 βαθμούς. Ωστόσο τιμωρήθηκε με αφαίρεση 3 βαθμών και έτσι στην τελική βαθμολογία αναγράφονται 20 βαθμοί.
Συμμετοχές ανά κατηγορία
Ο πίνακας που ακολουθεί παρουσιάζει τις συμμετοχές της ομάδας ανά εθνική κατηγορία του Συστήματος ποδοσφαιρικών πρωταθλημάτων Κύπρου έως την περίοδο 2020-21 καθώς και στις διοργανώσεις κυπέλλου έως και την περίοδο 2020-21.
Εξωτερικοί σύνδεσμοι
Κατηγορία:Αθλητικοί σύλλογοι Επαρχίας Λευκωσίας Κατηγορία:Ιδρύσεις αθλητικών συλλόγων το 1948 Κατηγορία:Ποδοσφαιρικές ομάδες Κύπρου (ανδρών) Κατηγορία:Ιδρύσεις ποδοσφαιρικών ομάδων το 1948  Κατηγορία:Λακατάμια
ΕΡΤ Βόλου
Ο Ραδιοφωνικός Σταθμός Βόλου (ΕΡΤ Βόλου) είναι ο τοπικός ραδιοφωνικός σταθμός της ΕΡΑ στο Βόλο και συγκεκριμένα στον νομό Μαγνησίας. Συνεργάζεται μαζί με την ΕΡΤ Λάρισας και τα δυο στούντιο στην Καρδίτσα και στα Τρίκαλα, δημιουργώντας το Δίκτυο ΕΡΤ Θεσσαλίας.
Ιστορικό
Ο Ρ/Σ στον Βόλο είναι ο πρώτος περιφερειακός ραδιοφωνικός σταθμός που απέκτησε η ΕΡΑ (πρώην ΕΙΡ) το 1948 (ως ΕΡΑ Βόλου). Αρχικά, εξέπεμψε τον Ιούνιο με δοκιμαστικές εκπομπές. Ύστερα, στις 12 Σεπτεμβρίου 1948 ο σταθμός ξεκίνησε να εκπέμπει σε πλήρη καθημερινή λειτουργία, με πόρους της τοπικής κοινωνίας.
Η ίδρυση του οφείλεται στο Γιώργο Κοντογεωργίου, ο οποίος ήταν χημικός. Υπήρξε ο ιδρυτής της βιοτεχνίας ραδιοφώνων στην Ελλάδα, η οποία είχε την επωνυμία «ΣΤΕΝΤΩΡ» (1929-1949). Ο στόχος του όμως δεν επετεύχθη διότι, αν και είχε παραλάβει μηχανήματα από τη Γερμανία, κατέληξαν σε άδοξη εκποίηση.
Το έργο ίδρυσης του σταθμού το ανέλαβε μία επιτροπή, η οποία αποτελούνταν από τους τότε Νομάρχη Μαγνησίας Γεώργιο Παπαδάκο και Δήμαρχο Βόλου Ζήση Ζησάκη.
Το στούντιο της ΕΡΤ Βόλου στεγάστηκε στην παραλία του Βόλου όπου βρίσκεται και ο Ιερός Ναός των Αγίων Κωνσταντίνου και Ελένης. Αντίθετα, τα γραφεία της διοικητικής υπηρεσίας στεγάστηκαν στο κέντρο της πόλης.
Η ΕΡΤ Βόλου στεγάζεται μέχρι και σήμερα στο ίδιο ιστορικό κτίριο και εκπέμπει στα FM στους 100.7 (κέντρο εκπομπής "Σωρός"), στους 101.2 (κέντρο εκπομπής "Πήλιο") και στα μεσαία, στους 1485 χιλιόκυκλους.
Τέλος, η ΕΡΤ Βόλου συνεργάζεται με την ΕΡΤ Λάρισας και τα στούντιο της ΕΡΑ στην Καρδίτσα και στα Τρίκαλα.
Μετά τις 11 Ιουνίου 2013, όπου και ανακοινώθηκε το κλείσιμο της ΕΡΤ, ο σταθμός συνεχίζει την λειτουργία του κανονικά. Το πρόγραμμα που συνεχίζει να μεταδίδει είναι ειδησεογραφικό, μουσικό και ψυχαγωγικό. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Βόλου αλλάζοντας το όνομά της σε ΕΡΤ Βόλου.
Εξωτερικοί σύνδεσμοι
Κατηγορία:Ελληνική Ραδιοφωνία
Κόμμα Ελευθερίας της Αυστρίας
Το Κόμμα Ελευθερίας της Αυστρίας (γερμ. Freiheitliche Partei Österreichs) είναι εθνικιστικό αυστριακό κόμμα. Ιδρύθηκε στις 7 Απριλίου του 1956, και σημερινός ηγέτης του είναι ο Νόρμπερτ Χόφερ.
Ιδεολογικά, το κόμμα προέρχεται από την εθνικοφιλελεύθερη παράταξη κατά τις επαναστάσεις του 1848 στην Αυστριακή Αυτοκρατορία. Το κόμμα ιδρύθηκε το 1956 ως εξέλιξη της βραχύβιας Ομοσπονδίας Ανεξαρτήτων (Verband der Unabhängigen, VdU), η οποία ιδρύθηκε επτά χρόνια νωρίτερα. Το κόμμα σημείωνε μετριοπαθή αποτελέσματα στις εκλογές μέχρι το 1983, οπότε και συμμετείχε σε κυβέρνηση συνεργασίας μαζί με το Σοσιαλδημοκρατικό Κόμμα.
Όταν ο Γεργκ Χάιντερ εξελέγη αρχηγός του κόμματος το 1986, το κόμμα στράφηκε προς μία νέα πολιτική και ιδεολογική πορεία η οποία χαρακτηρίστηκε ως δεξιός λαϊκισμός. Το κόμμα σημείωσε έκτοτε ορισμένες εκλογικές επιτυχίες, αν και καταστράφηκαν οι δεσμοί με το Σοσιαλδημοκρατικό Κόμμα. Το 1993, ύστερα από μία αμφιλεγόμενη ψήφιση νόμου σχετικά με την μετανάστευση, τα μέλη του κόμματος που ήταν ιδεολογικά πιο κοντά προς τον κλασικό φιλελευθερισμό αποχώρησαν από το κόμμα, δημιουργώντας το Φιλελεύθερο Φόρουμ (Liberales Forum, LiF). Το τελευταίο έγινε μέλος της Φιλελεύθερης Διεθνούς, αντικαθιστώντας το Κόμμα Ελευθερίας, στο οποίο υπήρχαν σχέδια για αποχώρηση από αυτήν.
Στις εκλογές του 1999, το κόμμα σημείωσε το καλύτερο αποτέλεσμά του, αφού συγκέντρωσε το 26,9% των ψήφων, ξεπερνώντας έτσι το Αυστριακό Λαϊκό Κόμμα. Αυτό οδήγησε το τελευταίο στην δημιουργία κυβέρνησης με το Κόμμα Ελευθερίας, πράγμα που είχε ως αποτέλεσμα την επιβολή κυρώσεων στην Αυστρία από την Ευρωπαϊκή Ένωση, η οποία θεωρούσε ότι η κυβέρνηση συνεργασίας «νομιμοποιούσε την ακροδεξιά στην Ευρώπη». Το Κόμμα Ελευθερίας προκάλεσε τριγμούς στην κυβέρνηση συνεργασίας με αποτέλεσμα την κατακόρυφη μείωση του ποσοστού του στο 10%. Τα δύο κόμματα συνέχισαν την κυβέρνηση συνεργασίας και μετά τις εκλογές, το οποίο όμως οδήγησε σε ρήξεις στο εσωτερικό του κόμματος, πράγμα που οδήγησε στην αποχώρηση του Χάιντερ και άλλων από το κόμμα και την δημιουργία της Συμμαχίας για το Μέλλον της Αυστρίας (Bündnis Zukunft Österreich, BZÖ), που αντικατέστησε το Κόμμα Ελευθερίας στην κυβέρνηση συνεργασίας με το Λαϊκό Κόμμα. Από τότε έως τον Μάιο του 2019, αρχηγός του κόμματος ήταν ο Χάιντς-Κρίστιαν Στράχε και η εκλογική του δύναμη αυξήθηκε, ενώ το BZÖ σχεδόν εξαφανίστηκε.
Το 2016, ο υποψήφιος του κόμματος, Νόρμπερτ Χόφερ, έφτασε πολύ κοντά στην εκλογή του ως ομοσπονδιακού προέδρου, χάνοντας τελικά με 46.2% έναντι 53.8% από τον υποψήφιο των Πρασίνων, Αλεξάντερ Φαν ντερ Μπέλεν. Στις εκλογές του Οκτωβρίου 2017, το κόμμα έλαβε την τρίτη θέση, σε μικρή απόσταση από τους Σοσιαλδημοκράτες, και συμμετείχε σε συγκυβέρνηση με το Λαϊκό Κόμμα υπό τον Σεμπάστιαν Κουρτς, με τον Στράχε αντικαγκελάριο και αρκετά σημαίνοντα χαρτοφυλάκια, ιδίως το Υπουργείο των Εσωτερικών, στα χέρια στελεχών του Κόμματος Ελευθερίας. Η συγκυβέρνηση αυτή έγινε αντικείμενο ευρείας κριτικής, ειδικά με τις συνεχείς αποκαλύψεις ακροδεξιών και νεοναζιστικών τάσεων στελεχών του Κόμματος Ελευθερίας και κατηγορίες για προσπάθειες κομματικοποίησης των μηχανισμών ασφαλείας από τον αμφιλεγόμενο Υπουργό Εσωτερικών, Χέρμπερτ Κικλ. Η αποκάλυψη της λεγόμενης "Υπόθεσης Ίμπιθα" (Ibiza-Affäre) οδήγησε στην παραίτηση του Στράχε και την πτώση της συγκυβέρνησης τον Μάιο του 2019. Η ηγεσία του Κόμματος Ελευθερίας ανελήφθη από κοινού από τον Χόφερ και τον Κικλ. Αποκαλύψεις κατάχρησης κομματικών πόρων για ιδιωτικές ανέσεις από τον Στράχε (Spesen-Affäre) κατά το καλοκαίρι του 2019 συνέβαλλαν στην πτώση της εκλογικής απήχησης του κόμματος κατά τις εκλογές του Σεπτεμβρίου 2019, οπότε και έλαβε 16% των ψήφων.
Παραπομπές
Κατηγορία:Αυστριακά πολιτικά κόμματα Κατηγορία:Συντηρητικά κόμματα Κατηγορία:Εθνικιστικά κόμματα Κατηγορία:Ευρωσκεπτικιστικά κόμματα
<references group="lower-greek"/>
Medusa (άλμπουμ των Trapeze)
Το Medusa είναι το δεύτερο άλμπουμ του ροκ συγκροτήματος Trapeze, το οποίο κυκλοφόρησε το Νοέμβριο του 1970 μέσω της εταιρείας "Threshold" και επανεκδόθηκε στις 18 Δεκεμβρίου 2006, από τη "Universal". Σύμφωνα με την ιστοσελίδα Allmusic, το "Medusa" είναι ο καλύτερος δίσκος του συγκροτήματος και ένα από τα αξιόλογα άλμπουμ της δεκαετίας του '70, τα οποία λαμβάνουν χαμηλότερης εκτίμησης απ' ό,τι θα έπρεπε.
Τα μέλη των Trapeze, μετά την αποχώρηση τους συνέχισαν σε διάσημα και αναγνωρισμένα συγκροτήματα όπως οι Deep Purple, Judas Priest και Black Sabbath, παρ' όλα αυτά η εμπορική επιτυχία του συγκεκριμένου συγκροτήματος ήταν πολύ μικρή, αφού κανένας δίσκος τους δεν κατάφερε να μπει στο Billboard Hot-100 των Ηνωμένων Πολιτειών.
Τα μέλη των Trapeze
Το Medusa ηχογραφήθηκε από τους εξής μουσικούς:
Εμμανουήλ Ρέπουλης
Ο Εμμανουήλ Ρέπουλης (1863- 14 Μαΐου 1924) ήταν δημοσιογράφος και βουλευτής. Εκλέχθηκε τρεις φορές: 1899, 1905 (και τις δυο με το κόμμα του Γεωργίου Θεοτόκη), 1923 (με τους Φιλελεύθερους) και ήταν ένας από τους βουλευτές της ομάδας των Ιαπώνων (1906-1908) υπό τον Στέφανο Δραγούμη. Έγινε υπαρχηγός του Κόμματος των Φιλελευθέρων. Χρημάτισε Γενικός Γραμματέας του Υπουργείου Οικονομικών, Γενικός διοικητής Μακεδονίας, αντιπρόεδρος της κυβέρνησης, υπουργός Εσωτερικών και υπουργός Οικονομικών (1915).
Τα πρώτα χρόνια
Ο Εμμανουήλ Ρέπουλης γεννήθηκε το 1863 στο Κρανίδι Αργολίδας. Η οικογένειά του, αν και δεν ήταν ιδιαίτερα ευκατάστατη, ανήκε στις πιο έγκριτες της περιοχής. Πατέρας του ήταν ο Παντελής Ρέπουλης (ή Λιέπουρης), ναυτικός, και μητέρα του η Παρασκευή, το γένος Λάμπρου. Ήταν το τρίτο κατά σειρά παιδί τους, είχε δε τέσσερις αδελφούς και δύο αδελφές.
Πρώτος σταθμός στην πνευματική του ζωή υπήρξε το Σχολαρχείο του Κρανιδίου το μόνο που διέθετε εκείνη την εποχή η πόλη. Εκεί έμαθε τα πρώτα του γράμματα.
Η εγκατάστασή του στο Ναύπλιο και ύστερα στην Αθήνα
Έπειτα συνέχισε τις γυμνασιακές του σπουδές στο Ναύπλιο και στην Αθήνα. Ο νεαρός τότε Ρέπουλης παρέδιδε δωρεάν μαθήματα στον ανιψιό του Αργυρόπουλου, με μοναδικό αντάλλαγμα το καθημερινό του φαγητό.
Μετά τη φοίτησή του στην πρωτοβάθμια και τη δευτεροβάθμια εκπαίδευση, εγγράφεται στη Νομική Σχολή του Πανεπιστημίου Αθηνών και ασχολείται με τη δημοσιογραφία. Εργάζεται ως διορθωτής, από το 1889, στην εφημερίδα «Καθημερινή» του Λάμπρου. Ύστερα από ένα χρόνο γίνεται αρχισυντάκτης της άλλης γνωστής εφημερίδας«Ακρόπόλις» και μαζί με τον Βλάση Γαβριηλίδη διευρύνουν τους ορίζοντές τους στα βιομηχανικά και εμπορικά ζητήματα της χώρας. Εκείνη η περίοδος είναι η απαρχή της ακμής της καριέρας του.